वीएमवेयर

वीएमवेयर एल.एल.सी एक अमेरिकी क्लाउड कंप्यूटिंग और वर्चुअलाइजेशन प्रौद्योगिकी कंपनी है जिसका मुख्यालय पालो ऑल्टो, कैलिफ़ोर्निया में है।  वीएमवेयर, x86 आर्किटेक्चर को वर्चुअलाइज करने वाली पहली व्यावसायिक रूप से सफल कंपनी थी। 

वीएमवेयर का डेस्कटॉप सॉफ़्टवेयर माइक्रोसॉफ्ट विंडोज़, लिनक्स और मैक ओएस पर चलता है। वीएमवेयर ESXi, जो वीएमवेयर का एंटरप्राइज़ सॉफ़्टवेयर हाइपरवाइज़र है, एक ऑपरेटिंग सिस्टम है  जो सर्वर हार्डवेयर पर चलता है। 

मई 2022 में, ब्रॉडकॉम इंक ने $69 अरब मूल्य के नकद-और-स्टॉक लेनदेन में वीएमवेयर का अधिग्रहण करने के लिए एक समझौते की घोषणा की। अधिग्रहण की समाप्ति 22 नवंबर, 2023 को करी गयी। 

 इतिहास 
दाएँ|अंगूठाकार|1998 से 2009 तक का मूल लोगो

 प्रारंभिक इतिहास 
1998 में, डायन ग्रीन, मेंडेल रोसेनब्लम, स्कॉट डिवाइन, एलेन वांग और एडोवर्ड बुग्नियन द्वारा वीएमवेयर की स्थापना की गई थी। ग्रीन और रोसेनब्लम कैलिफोर्निया विश्वविद्यालय, बर्कले के स्नातक छात्र थे। एडोवर्ड बुग्नियन 2005 तक वीएमवेयर के मुख्य वास्तुकार और सीटीओ रहे और फिर नुओवा सिस्टम्स (जो अब सिस्को का हिस्सा है) की स्थापना की। वीएमवेयर ने पहले वर्ष में गुप्त मोड में कार्य किया, 1998 के अंत तक लगभग 20 कर्मचारियों के साथ। कंपनी को आधिकारिक रूप से दूसरे वर्ष की शुरुआत में, फरवरी 1999 में, क्रिस शिपले द्वारा आयोजित डेमो सम्मेलन में लॉन्च किया गया था। पहला उत्पाद, वीएमवेयर वर्कस्टेशन, मई 1999 में वितरित किया गया था, और कंपनी ने 2001 में वीएमवेयर जीएसएक्स सर्वर (होस्टेड) और वीएमवेयर ईएसएक्स सर्वर (होस्ट-लेस) के साथ सर्वर बाजार में प्रवेश किया।

2003 में, वीएमवेयर ने वीएमवेयर वर्चुअल सेंटर, वीमोशन और वर्चुअल सिमेट्रिक मल्टी-प्रोसेसिंग (एसएमपी) तकनीक शुरू की। 64-बिट समर्थन 2004 में पेश किया गया था।

 संदर्भ